Taman Nasional Tatra, Polandia

Taman Nasional Tatra (Polandia: Tatrzański Park Narodowy; abbr. TPN) silih tunggil Taman Nasional sané magenah ring Pegunungan Tatra tepat ipun ring County Tatra, Voivodeship Polandia Alit—wawengkon Małopolska, ring tengah-kelod Polandia. Taman puniki mamarkas ring kota Zakopane. Pagunungan Tatra ngadegang pawatesan alami ri antara Polandia ring kalér miwah Slovakia ring kelod, kakalih negara sampun makarya sareng saking pamahbah abad ka-20 ring utsaha pasaiban wawengkon punika. Slovakia ngardi taman nasional sané nyandingin, miwah UNESCO salanturnyané netapang gabungan punika dadoa cagar biospér lintas pawatesan. Budaya Górale Wawengkon Podhale ring Tatras punika umah antuk Górales utawi Wong Goral (dataran duur). Budaya khas dané rumasuk dialek Podhale (basa), gendingan, miwah dresta pangrajin tradisional sekadi kuaca, arsitéktur vérnakular taru, pangardia kéju, miwah kerajinan tangan. Budaya Górale sané malelintihan sacara tradisional katedunang ring satua lisan. Palemahan urip Wawengkon pagunungan Tatra kaéksploitasi olih parilaksana manusa ring aab riin. Ri kala masan panas akéh baburon (sekadi kambing, domba, miwah sampi) kaanggon ring tegalan padang miwah praktik puniki ngaranayang érosi. Ring abad 18 miwah 19 makudang tambang miwah pandé wesi kawangun iriki, industri sané nganggén taru ring wawengkon irika Ancaman palemahan sané mangkin ngajangkepin: nampek kota Zakopane sané makembang gelis; miwah polusi udara saking wawengkon industri ring Kraków, Ostrava, miwah Orava. Satwa kaancem olih paboros miwah ical nyané habitat. Pariwisata Pariwisata kapertama kakembangang ring Tatras pungkur abad ka-19, miwah ngalantur ngantos abad ke-21. Puniki taman nasional ring Polandia pinih akéh karauhin. Punika langkung saking 270 kilométer (170 mi) margi pamunggahan ring Taman Nasional Tatra. Galéri Pustaka Pranala jaba Situs Resmi Taman Nasional Tatra — (Inggris)